Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: tõkepiacról szóló 2001. évi CXX. törvény 5. § (1) bekezdés 130. pontja szerinti ügyfélszámlákon bonyolított forint- és
Paragraph Index: 893

4. Az állományi és a forgalmi értékadatokat, beleértve a fizetés nélküli transzferek, az új kibocsátások és az értékpapír megszûnések értékadatait is, értékpapír típusonként a következõképpen kell meghatározni: Kötvények és rövidlejáratú értékpapírok: Az értékadatokat névértéken kell szerepeltetni. Részvények és befektetési jegyek, valamint egyéb értékpapírok: Az értékadatokat piaci értéken kell szerepeltetni. Abban az esetben, ha piaci érték nem áll rendelkezésre, az adott értékpapír legutolsó ismert árát kell figyelembe venni. A forgalmi adatok összeállításakor az értékadatok az adott értékpapír havi átlagos piaci értéke alapján is meghatározhatók. „Szállítás fizetés ellenében” (DvP) tranzakciók esetében az értékadatok a vonatkozó fizetési adatok alapján is megállapíthatók. Abban az esetben, ha sem ár, sem fizetési adat nem áll rendelkezésre, minden egyes értékpapírt névértéken kell számba venni.

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes